cyanic-selkie/wikianc huggingface dataset:
சித்திரகுப்த வம்ச காயஸ்தர்கள்
சித்திரகுப்த வம்ச காயஸ்தர்கள் அல்லது வட இந்திய காயஸ்தர்கள் (Chitraguptavanshi Kayastha) இந்து சமயத்தின் மூவகை காயஸ்தர்களில் ஒரு பிரிவினர் ஆவார். மற்ற இரு காயஸ்தப் பிரிவினர்கள் வங்காள காயஸ்தர் மற்றும் மகாராட்டிர காயஸ்தர் ஆவார். சித்திரகுப்த வம்ச காயஸ்தர்கள் இந்தி மொழி பேசும் வட இந்தியாவில் அதிகம் வாழ்கின்றனர். இம்மக்கள் தங்களை எமதர்மராஜனின் கணக்கரான சித்திரகுப்தனின் வழித்தோன்றல்கள் எனக்கூறிக்கொள்கிறார்கள். சித்திரகுப்த வம்ச காயஸ்தர்கள் தங்களுக்குள் பனிரெண்டு பிரிவுகளாக பிரிந்துள்ளனர். இவர்கள் அனைவரும் சித்திரகுப்தனின் இரண்டு மனைவிகளான நந்தினி மற்றும் சோபாதேவிக்கு பிறந்த 12 மகன்களின் சந்ததியினர் எனக்கூறிக்கொள்கின்றனர். காயஸ்தர் எனும் சொல் கிபி மூன்றாம் நூற்றாண்டு முதல் இந்திய இலக்கியங்களில் காணப்படுகிறது. வட இந்திய காயஸ்தர்கள் உயர்-அதிகார வர்க்கத்தின் கூறுகளாக இருந்தனர் மற்றும் இந்து மன்னர்களின் கீழ் மிகவும் செல்வாக்கு மிக்க நகர்ப்புற உயரடுக்குப் பிரிவினராக வாழ்ந்தனர். இம்மக்களை குறித்த குறிப்புகள் சமஸ்கிருத இலக்கியங்களிலும், கல்வெட்டுக்களிலும், இந்து சமய நூல்களிலும் குறிப்பிடப்பட்டுள்ளது.
பிரித்தானிய இந்தியாவின் ஆட்சியில்
இந்தியாவில் கம்பெனி ஆட்சியில் போது, 1820களில் நிலவரி வசூல் கணக்குப் பதிவேடுகளை பராமரித்தல் மற்றும் நிலவரி வசூலைச் செய்யும் கிராமக் கணக்காளர்களாக இச்சமூகத்தினர் பணி செய்தனர். சிப்பாய்க் கிளர்ச்சி, 1857க்கு பின் வந்த பிரித்தானிய இந்தியாவின் ஆட்சியின் அயோத்தி நவாப் ஆண்ட அவத் பிரதேசங்களை இந்தியாவுடன் இணைத்த போது இச்சமூகத்தினர் உதவியாக உதவினர்.
1931 மக்கள் தொகை கணக்கெடுப்பில்
1931ஆம் ஆண்டின் ஐக்கிய ஆக்ரா மற்றும் அயோத்தி மாகாணத்தின் மக்கள் தொகை கணக்கெடுப்பின்படி, சித்திரகுப்த வம்ச காயஸ்த ஆண்களில் 70% மற்றும் 7 வயதிற்கு மேற்பட்ட பெண்களில் 19% எழுத்தறிவு பெற்றவர்களாக இருந்தனர்.
நவீன இந்தியாவில்
நவீன இந்தியா முழுவதும் சித்திரகுப்த வம்ச காயஸ்த சமூகத்தினர் நன்கு கல்வி அறிவு பெற்றவர்களாகவும், மேல்தட்டு மக்களாகவும், நகரவாசிகளாகவும் உள்ளனர்.
சமூக அந்தஸ்து
காயஸ்தர்கள் பிரித்தானிய இந்தியாவில் அதிகாரிகளாகவும், வழக்கறிஞர்களாகவும், ஆசிரியர்களாக, கிராம நிர்வாக கணக்காளர்களாகவும் பணியாற்றினர். பின்னர் 1990ஆம் ஆண்டிலிருந்து படிப்படியாக காயஸ்தர்களுக்கு அரசு வேலை வழங்குவதைக் குறைத்துக் கொண்டது. இந்திய அரசு இம்மக்களை முன்னேறிய வகுப்பினர் பட்டியலில் வைத்துள்ளது.
சமூகம் மற்றும் பண்பாடு
சித்திரகுப்த வம்ச காயஸ்தர்கள் அடிப்படையில் 12 உட்பிரிவாக பிரிக்கப்பட்டுள்ளனர். ஒரே பிரிவினருக்குள் அகமணம் திருமணம் செய்து கொள்வதில்லை.
எழுத்துமுறை
வட இந்தியாவின் அவத் மற்றும் பிகாரில் பயன்படுத்தப்படும் பிராமிய குடும்பத்தின் கைத்தி எழுத்துறையின் பெயர் காயஸ்தா என்ற சொல்லிருந்து பெறப்பட்டது. கிபி 16ஆம் நூற்றாண்டில் முகலாயப் பேரரசில் கைத்தி எழுத்துறை ஆவணங்களில் பயன்பாட்டில் இருந்தது.
பிரித்தானிய இந்தியாவின் ஆட்சியின் போது அவத் போன்ற பிரதேசங்களில், அரசு ஆவணங்கள் மற்றும் வழக்காடு மன்றங்கள் மற்றும் கல்வி நிலையங்களில் கைத்தி எழுத்துமுறை பயன்படுத்த அதிகாரப்பூர்வமாக அங்கீகாரம் பெற்றது.
பெண்கள்
2015ஆம் ஆண்டின் புள்ளிவிவரப்படி, பிற சமூகப் பெண்களை விட, மாவட்ட நீதிமன்றங்களில் காயஸ்த பெண் வழக்கறிஞர்கள் அதிகம் வழக்காடினர். சித்திரகுப்த வம்ச காயஸ்த ஆண்கள் மற்றும் பெண்கள் வேளாண்மை செய்வதை விட அரசு அலுவலகங்கள் மற்றும் கல்வி நிலையங்களில் அதிகம் பணிபுரிந்தனர். சராசரி திருமண வயதை விட கூடுதல் வயதில் காயஸ்த பெண்கள் திருமணம் புரிந்தனர்.
திருவிழாக்கள்
மற்ற இந்து சமயத்தினர் போல் வட இந்திய சித்திரகுப்த வம்ச காயஸ்தர்கள் அனைத்து முக்கிய இந்து சமய விழாக்களை கொண்டாடினாலும், தீபாவளியை ஒட்டி சித்திரகுப்த பூஜையை வெகு சிறப்பாக கொண்டாடுவர்.
சித்திரகுப்த பூஜையின் இம்மக்கள் எழுதுகோல்கள், புத்தகங்கள், மை புட்டிகள் வைத்து வழிபடுபவர்.
ஆதார நூற்பட்டியல்
பகுப்பு:இந்திய இனக்குழுக்கள் பகுப்பு:பீகார் பகுப்பு:உத்தரப் பிரதேசம்
பாரதி (இதழ்)
பாரதி இலங்கையின் முதலாவது முற்போக்குக் கலை இலக்கிய சஞ்சிகை ஆகும். கே. கணேஷ், கே. ராமநாதன் ஆகியோரை ஆசிரியர்களாகக் கொண்டு 1948 இல் வெளியானது. பாரதி சஞ்சிகை பொதுவுடமைச் சிந்தனைக்கு இலக்கியத்தில் முக்கியத்துவமளித்தது.
கே.கணேஷ் தனது தோட்டத்தின் ஒரு பகுதியை விற்றே பாரதி சஞ்சிகையை வெளியிட்டதாக மூன்றாவது மனிதன் இதழுக்கான நேர்காணலில் குறிப்பிட்டுள்ளார்.
வெளி இணைப்புகள்
பகுப்பு:ஈழத்து சஞ்சிகைகள்
விரோசனன்
விரோசனன் (Virochana) (विरोचन),  அசுர குல மன்னரான இரணியகசிபின் பேரனும்; பிரகலாதனின் மகனும் ஆவர்.
அதர்ண வேதத்தில் (VIII.10.22) பிரகலாதனின் மகனாக விரோசனனை குறிப்பிடுகிறது. சாந்தோக்கிய உபநிடதத்தின் படி (VIII.7.2-8.5), அசுரர் தலைவன் விரோசனனும், தேவர்களின் தலைவன் இந்திரனும் ஆத்ம தத்துவத்தை அறிய பிரம்மனிடம் 32 ஆண்டுகள் சீடர்களாக குருகுலக் கல்வியைப் பயின்றனர். குருகுலக் கல்வி முடிவில், விரோசனன், தன் உடலே இறைவன் என்று தவறாக உணர்ந்து பூஜித்தான். விரோசனனின் மகன் மகாபலி சக்கரவர்த்தி ஆவார்.
மகாபாரதக் குறிப்புகள்
மகாபாரதத்தின், உத்தியோகப் பருவத்தில், கேசினி  என்ற அசுர குலப் பெண்ணை விரும்பிய, விரோசனனுக்கும், சூதன்வான் என்பவனுக்கு நடந்த போட்டியில், பிரகலாதன் நடுவராக இருந்து, சூதன்வானே வெற்றி பெற்றவர் என தீர்ப்பு வழங்கினார்.
மேற்கோள்கள்
பகுப்பு:இந்து தொன்மவியல் பகுப்பு:இந்து தொன்மவியல் மாந்தர்
காடம்பாடி நகராட்சி நடுநிலைப் பள்ளி
காடம்பாடி நகராட்சி நடுநிலைப் பள்ளி நாகப்பட்டினம் மாவட்டம், காடம்பாடியில் அமைந்துள்ள பள்ளியாகும். இப்பள்ளி மின் பலகை; நான்கு அறைகளில் ஸ்மார்ட் கிளாஸ் வகுப்புகள்; பள்ளி வளாகத்தின் மையத்தில் பெரிய கலையரங்கம்; தாமாகவே சுத்தம் செய்து கொள்ளும் அதி நவீன தானியங்கி கழிவறைகள் போன்ற வசதிகளைக் கொண்டுள்ளது. . ஒரத்தூரில் உள்ள சிதம்பரனார் நடுநிலைப் பள்ளியும், காடம்பாடி நகராட்சி நடுநிலைப் பள்ளியும் இணைப் பள்ளிகளாக இணைக்கப்பட்டுள்ளன. .
சிறப்பு வசதிகள்
பள்ளியில் உள்ள ஒளிரும் மின் பலகையில் தினமும் புதிய புதிய ஆங்கில சொற்கள் நகர்ந்து கொண்டிருக்கும். அதேபோல் 2 முதல் 16 வரை கணித வாய்பாடுகள் நகரும். காந்தத்தன்மை கொண்ட கரும் பலகைகள் வகுப்புகளில் உள்ளன. இந்தப் பலகைகளில் எழுத்துகளை ஒட்டி மாணவர்கள் புதிய புதிய வார்த்தைகளை உருவாக்குகிறார்கள். வகுப்பறைகளில் அதி நவீன தொடு திரையுடன் கூடிய ஸ்மார்ட் கிளாஸ் உருவாக்கப்பட்டுள்ளது. கணிதம், ஆங்கிலம், அறிவியல் பாடங்கள் மட்டுமின்றி, சமூக அறிவியல் பாடங்களும் ஸ்மார்ட் கிளாஸ் வகுப்புகளில் காணொலி காட்சிகளாக மாணவர்களுக்கு நடத்தப்படுகின்றன.
புரவலர்கள்
நிறுவனங்களின் உதவியால் புதிய வகுப்பறைகள், சத்துணவு உணவுக் கூடம், தானியங்கி நவீன கழிப்பறைகள், ஸ்மார்ட் கிளாஸ் வகுப்புகள் என பல வசதிகள் உருவாக்கப்பட்டுள்ளன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள பள்ளிகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டு வேதிப்பொருள் தொழிற்துறை
தமிழ்நாட்டின் முக்கிய தொழிற்துறைகளில் ஒன்று தமிழ்நாட்டு வேதிப்பொருள் தொழிற்துறை ஆகும்.
"The State enjoys a strong presence in chemical industry. Tamil Nadu has chemical clusters at Chennai (Manali), Cuddalore, Panangudi (Nagapattinam) and Tuticorin. Tamil Nadu has vast vistas of opportunities to become an export hub."
வெளி இணைப்புகள்
வேதிப்பொருள் தொழிற்துறை
கே. கணேஷ்
'''கே. கணேஷ்''' (2 மார்ச் 1920 – 5 சூன் 2004) இலங்கையின் மலையகத்தின் மூத்த எழுத்தாளர்களில் ஒருவர்.
வாழ்க்கைச் சுருக்கம்
கண்டியில் உள்ள அம்பிட்டி என்னும் இடத்தில் பிறந்த கணேஷ் கண்டி புனித அந்தோனியார் கல்லூரியிலும், பின்னர் மதுரை தமிழ்ச் சங்கத்திலும், திருவையாறு ராஜா கல்லூரியிலும் கல்வி கற்றார்.
சுரேஷ்குமார இந்திரஜித்
சுரேஷ்குமார இந்திரஜித் தமிழ் எழுத்தாளர்களுள் ஒருவர். இயற்பெயர் என். ஆர். சுரேஷ்குமார். பிறந்த ஊர் இராமேஸ்வரம். பள்ளிப்படிப்பை முடித்தபின் மதுரைக்கு குடிபெயர்ந்தார். பியூசியை மதுரை நாகமலையில் உள்ள வெள்ளைச்சாமி நாடார் கல்லூரியில் படித்தார். இளங்கலை பொருளாதார பட்டப்படிப்பு மஜுரா கல்லூரியில். அரசியல் அறிவியலில் முதுகலைப் பட்டம். 1979 முதல் எழுதி வருகிறார். தமிழக அரசில் சிராசுதாராக பணியாற்றி ஓய்வு பெற்றார்.
மேற்கோள்கள்
பகுப்பு:தமிழக எழுத்தாளர்கள் பகுப்பு:வாழும் நபர்கள்
கே. கணேஷ்
எழுத்தாளராக
1946 இல் 'பாரதி' என்ற முற்போக்குக் கலை இலக்கிய இதழை கே. இராமநாதனுடன் இணைந்து தொடங்கி 1948 வரை நடத்தினார்.
மொழிபெயர்ப்புத் துறையில்
மொழிபெயர்ப்புத் துறையில் கணேஷின் பங்களிப்பு குறிப்பிடத்தக்கது. முல்க்ராஜ் ஆனந்த், கே. ஏ. அப்பாஸ், லூ சுன், ஹோ சி மின், சாந்தோர் பெட்டோஃபி முதலிய எழுத்தாளர்களின் படைப்புக்களை கணேஷ் தமிழுக்குத் தந்துள்ளார். கணேஷின் மொழிபெயர்ப்பு நூல்களின் எண்ணிக்கை 22 ஆகும்.
மறைவு
கே. கணேஷ் 2004 ஆம் ஆண்டில் தனது 86வது வயதில் மலையகத்தின் தலாத்து ஓயா என்ற ஊரில் காலமானார்.
லிட்டில் பாய் (திரைப்படம்)
லிட்டில் பாய் (Focus) இது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்த திரைப்படத்தில் டேவிட் ஹென்றி, கெவின் ஜேம்ஸ், எமிலி வாட்சன், டெட் லெவின், மைக்கேல் ராபபோர்ட் உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஓபன் ரோட் பிலிம்ஸ் திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள்
மௌலிபஜார் மாவட்டம்
மௌலிபஜார் மாவட்டம் (Moulvibazar district) (মৌলভীবাজার জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சில்ஹெட்   கோட்டத்தில்   உள்ளது. வடகிழக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் மௌலிபஜார்  நகரம் ஆகும்.
நிர்வாகம்
2799.38 சதுர கிலோ மீட்டர் பரப்பு கொண்ட மௌலிபஜார் மாவட்டம், ஏழு துணை மாவட்டங்களையும், ஐந்து நகராட்சிகளையும், 67 உள்ளாட்சி ஒன்றியங்களையும், 2015 கிராமங்களையும் கொண்டுள்ளது.
மக்கள் தொகையியல்
2799.38 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 19,19,062  ஆக உள்ளது. அதில் ஆண்கள் 9,44,728 ஆகவும், பெண்கள் 9,74,334 ஆகவும் உள்ளனர். பாலின விகிதம் 97 ஆண்களுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 686 நபர்கள் வீதம் வாழ்கின்றனர். சராசரி எழுத்தறிவு 51.1 % ஆக உள்ளது.
போக்குவரத்து
இம்மாவட்டதின் குலௌரா தொடருந்து நிலையம் மற்றும் ஸ்ரீமங்கள் தொடருந்து நிலையங்கள் நாட்டின் தலைநகரான டாக்கா வரை இணைக்கிறது.
பிற முக்கிய தகவல்கள்
இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது. இதன் அஞ்சல் சுட்டு எண் 3200 ஆகும். 92 தேயிலைத் தோட்டங்களும், பத்து இரப்பர் தோட்டங்களும், இரண்டு இயற்கை எரிவாயு சுரங்கங்களும் கொண்டுள்ளது. மோனு, தோலாய், சோனாய், ஃபனாய், கோபாலா, கோண்டினலா, சூரி, பிலாம் முதலிய ஆறுகள் இங்கு பாய்கிறது. இம்மாவட்டத்தில் தேயிலை, நெல், வெற்றிலை, பாக்கு, அன்னாசி, பலா, ஆரஞ்ச், மூங்கில் விளைகிறது.
மேற்கோள்கள்
பகுப்பு:வங்காளதேச மாவட்டங்கள்
புளுட்டோனியம் (III) குளோரைடு
புளுட்டோனியம் (III) குளோைரடு என்பது PuCl3 என்ற மூலக்கூறு வாய்பாட்டை உடைய ஒரு வேதிச் சேர்மம் ஆகும். இச்சேர்மம் புளுட்டோனியம் உலோகத்தை ஐதரோகுளோரிக் அமிலத்தில் கரைப்பதன் மூலம் தயாரிக்கப்படுகிறது.
அமைப்பு
படிக வடிக PuCl3 சேர்மத்தில் உள்ள புளுட்டோனியம் அணுக்கள் 9 ஈந்திைணப் பிணைப்பை உடையதாகும். இது மூன்று தொப்பிகளுடைய முக்கோணப் பிரமிடு வடிவத்தைக் கொண்டிருக்கிறது.
பாதுகாப்பு
அனைத்து புளுட்டோனியம் சேர்மங்களும்  அணுக்கரு ஆயுதப் பரவல் ஒப்பந்தத்தின்படி கட்டுப்பாடுகளின் கீழ் வருபவையாகும். புளுட்டோனியத்தின் கதிரியக்கத்தன்மையின் காரணமாக PuCl3 உட்பட அனைத்து புளுட்டோனியம் சேர்மங்களும் தொடுவதற்கு வெவெதுப்பானவை. இருப்பினும் இச்சேர்மங்களைத் தொடுவது உகந்த செயல் அல்ல. ஏனெனில், இத்தகைய தொடுதல் கதிரியக்கத் தன்மையின் காரணமாக மிகவும் தீவிரமான காயங்களை ஏற்படுத்தி விடும்.
மேற்கோள்கள்
பகுப்பு:குளோரைடுகள் பகுப்பு:ஆக்டினைடு ஆலைடுகள் பகுப்பு:அணுக்கருப் பொருட்கள் பகுப்பு:புளுட்டோனியம் சேர்மங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
பரப்புகை கட்டுப்பாடு நெறிமுறை
பரப்புகை கட்டுப்பாடு நெறிமுறை ('Transmission Control Protocol') இணைய விதிமுறைகளை மட்டும் பயன்படுத்தி தரவுகளை பரப்புவதை (transmit) சீர்படுத்தும் முறை. இணைய விதிமுறைகள் மூலம் பரப்பு செய்யும் பொழுது சில இலக்க உறை தரவுகள் துலைந்தும், சில கால காலதாமதமும் பெறப்பட்டன. இதனால் எழும் தவறுகளை சீர் செய்வதற்கு பரப்புகை கட்டுப்பாடு விதிமுறைகள் (Transmission Control Protocol) ஏற்றுக்கொள்ளப்பட்டன.
திப்பன அள்ளி செம்பியம்மன் கோயில்
திப்பன அள்ளி செம்பியம்மன் கோயில் தமிழ்நாட்டில் தர்மபுரி மாவட்டம், திப்பன அள்ளி என்னும் ஊரில் அமைந்துள்ள அம்மன் கோயிலாகும்.
பரப்புகை கட்டுப்பாடு நெறிமுறை
பரப்புகை கட்டுப்பாடு நெறிமுறை தகுந்த கால கட்டுப்பாட்டுக்குள், தரவுகளைத் துலைகாமல், தேவையற்ற மீள் பரப்பு செய்யாமல் தகவல்களை பரப்புவதற்கு ஏற்றவாறு உருவாக்கப்பட்டது.
பரப்புகை கட்டுப்பாடு விதிமுறை அடிப்படையில் இணைய விதிமுறைகளை பயன்படுத்தியே தகவலை பரப்பு செய்யும். பரப்புகை கட்டுப்பாடு விதிமுறை தரவு இணைய விதிமுறை (Internet Protocol) தரவுகளின் தகவலாக பரப்பு செய்யப்படும் (data). ஒரு முனையில் இருந்து மற்று முனைக்கு தகவல் பரிமாற்றம் செய்யப்பட்ட பின்பு, இ.வி (IP) தகவலை கொடுக்கும்.
திப்பன அள்ளி செம்பியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பரப்புகை கட்டுப்பாடு நெறிமுறை
பொதுவாக இணைய விதிமுறைக்களும் (Internet Protocol) பரப்புகை கட்டுப்பாடு விதிமுறைகளும் இணைந்தே இணையத்தில் தகவல்கள் பரிமாறப்படுகின்றன.
திப்பன அள்ளி செம்பியம்மன் கோயில்
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
பரப்புகை கட்டுப்பாடு நெறிமுறை
மேலும் காண்க
கணினி பிணையமாக்கம் தலைப்புகள் பட்டியல்
பகுப்பு:இணைய நெறிமுறைகள்
திப்பன அள்ளி செம்பியம்மன் கோயில்
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெப் லோப்
ஜெப் லோப் (Jeph Loeb) என்பவர் அமெரிக்க நாட்டு திரைப்படம் மற்றும் தொலைக்காட்சி எழுத்தாளர், தயாரிப்பாளர் மற்றும் வரைகதை புத்தக எழுத்தாளர் ஆவார். இவர் சமல்லவில்லே மற்றும் லாஸ்ட் போன்ற தொலைக்காட்சி தொடரில் தயாரிப்பாளர் மற்றும் எழுத்தாளராகவும், கமாண்டோ மற்றும் டீன் வோல்ப் போன்ற படங்களுக்கு எழுத்தாளராகவும் பணியாற்றியுள்ளார். மேலும் 2006 ஆம் ஆண்டு முதல் நவம்பர் 2008 வரை ஹீரோஸ் என்ற என்பிசி தொலைக்காட்சி தொடரில் எழுத்தாளர் மற்றும் இணை நிர்வாகத் தயாரிப்பாளராகவும் இருந்துள்ளார். 2010 இல் இவர் மார்வெல் தொலைக்காட்சியின் நிர்வாக துணைத் தலைவரானார்.
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்க யூதர்கள் பகுப்பு:அமெரிக்க வரைகதை எழுத்தாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:அமெரிக்க தொலைக்காட்சி எழுத்தாளர்கள் பகுப்பு:மார்வெல் வரைகதையாளர்கள்
சமூக உட்கட்டமைப்பில் புதுமையை புகுத்துவோருக்கான ஐ.இ.இ.இ விருது
என்பது ஐஇஇஇ வழங்கும் தொழில்நுட்பத் துறை சார்ந்த விருதாகும். இதை ஐஇஇஇயின் இயக்குனர் குழுமம் 2011 முதல் வழங்குகிறது. சமூக உட்கட்டமைப்பை நிறுவுவதற்கும், அதன் வளர்ச்சிக்கும், புதுமையான வழிகளை கண்டறிந்து, தகவல் தொழில்நுட்பத்தை பயன்படுத்தி மேம்படுத்துவோருக்கு இவ்விருது வழங்கப்படும்.
இது ஒருவருக்கோ, மூன்று பேர் வரை கொண்ட குழுவுக்கோ வழங்கப்படலாம். இதைப் பெறுவோருக்கு வெண்கலப் பதக்கமும், சான்றிதழும் வழங்கப்படும். இதற்கு ஹிட்டாச்சியும், ஐஇஇஇ கணினி சமூகமும் ஸ்பான்சர் செய்கின்றன.
வாக்களிப்பு முறைகள்
பல தனிப்பட்டவர்களைக் கொண்ட குழுவினர், ஒன்றுக்கு மேற்பட்ட தேர்வுக்கு உரியவற்றுள் ஒன்றையோ பலவற்றையோ, அவை பெறுகின்ற வாக்குகளின் அடிப்படையில் தேர்ந்தெடுப்பதற்காக அல்லது அவற்றுள் விருப்பத்துக்கு உரியவற்றை அல்லது வெற்றி பெறுவதைத் தீர்மானிப்பதற்காக ஏற்படுத்தப்பட்ட ஒரு செயல்முறையே வாக்களிப்பு முறை எனப்படுகின்றது. சனநாயக வழிமுறையில் பொதுப்பதவிகளுக்கு உறுப்பினர்களைத் தேர்ந்தெடுப்பது தொடர்பில் வாக்களிப்பு பெரிதும் அறியப்படுகின்ற ஒன்றாகும்.
சிறப்பாக, வாக்களிப்பு முறை என்பது, குறிப்பிட்ட தொகுதி வாக்குகளிலிருந்து வெற்றி பெறுவதைத் தீர்மானிப்பதற்கான வரையறுக்கப்பட்ட ஒரு வழிமுறையாகும். செயல்முறை முறைப்படி வரையறுக்கப்படுவது மட்டுமன்றி, வாக்குகள் எண்ணப்படும் முறை மற்றும் அது தொடர்பான விதிகள் அனைத்தும் முன்கூட்டியே அறிவிக்கப்படவும் வேண்டும். முறைப்படி வரையறுக்கப்பட்ட வாக்களிப்பு முறைகள் பற்றிய கோட்பாடு, வாக்களிப்புக் கோட்பாடு (voting theory) எனப்படுகின்றது. இது, அரசறிவியல், பொருளியல், கணிதம் போன்றவற்றின் துணைத்துறையாகக் கருதப்படக்கூடியது. வாக்களிப்புக் கோட்பாடு, 18 ஆம் நூற்றாண்டிலேயே வளர்ச்சியடையத் தொடங்கியது. இதன் மூலம், வாக்களிப்புத் தொடர்பான பல் வேறுபட்ட அணுகுமுறைகள் உருவாகியுள்ளன.
பெரும்பாலான வாக்களிப்பு முறைகள் பெரும்பான்மை ஆட்சியை அடிப்படையாகக் கொண்டவை. பெரும்பான்மை ஆட்சிமுறை எளிமையான ஒரு முறையாக இருந்தாலும், பலவகையான வாக்களிப்பு முறைகள் புழக்கத்திலுள்ளன. மொத்த வாக்குகளின் அரைப்பங்குக்கு மேல் பெறுவதே தேர்ந்தெடுக்கப்படும் என்பது பெரும்பான்மை ஆட்சி முறையின் அடிப்படையாக இருந்தாலும், இரண்டுக்கு மேற்பட்ட தேர்வுக்கு உரியவை மத்தியில் தேர்வு நடைபெறும்போது எவரும் அரைப்பங்குக்கு மேல் பெறும் சந்தர்ப்பம் இல்லாமற் போவதுண்டு. இவ்வாறான சமயங்களில் அரைப்பங்குக்கு மேற்பட்டவர்களின் விருப்பம் அறிவதற்கான வேறு ஒழுங்குகள் வாக்களிப்பு முறையில் சேர்க்கப்பட்டிருக்கும். சில முறைகளில் அதிக வாக்குகள் பெறும் விருப்பு தேர்ந்தெடுக்கப்படுவதும் உண்டு.
இவற்றையும் பார்க்கவும்
பகுப்பு:தேர்தல் பகுப்பு:வாக்களிப்பு
மாநில நெடுஞ்சாலை 9A (தமிழ்நாடு)
தமிழ் மாநில நெடுஞ்சாலை 9A அல்லது எஸ்.எச்-9A (SH-9A) என்பது இந்தியாவில் தமிழ்நாடு மாநிலத்தின் திருவண்ணாமலையில் தொடங்கி, தியாகதுர்கம் (கள்ளக்குறிச்சி, விழுப்புரம் மாவட்டம்) என்னும் ஊரில் முடியும் நெடுஞ்சாலையாகும்.
மாவட்டம்
இது 2 மாவட்டங்களில் உள்ளது:
மொத்த தூரம்
இதன் நீளம் மொத்தம் 51.04 கிலோமீட்டர்கள்.
போர்வை (தமிழ்நாடு)
காவிரி ஆற்றிலிருந்து பிரிந்த வாய்க்கால் புதவு என்னும் மதகடைப்புப் பலகையின் வழியாக ஓடி இந்த ஊரின் படப்பை நிலத்தை வளப்படுத்தியதாகச் சங்கப்பாடல் குறிப்பிடுகிறது.
காவிரி ஆற்றிலிருந்து உய்யக்கொண்டான் ஆறு பிரியும் இடத்திலுள்ள பெட்டவாய்த்தலை என்னும் ஊரே இந்தப் போர்வை என்னும் ஊர். காவிரியாற்று நீர் உய்யக்கொண்டான் ஆற்றுப் புதவத்தில் பொரூஉம் இடம் போஒர். பயிர்களை விளைவித்து மக்களை உய்யக்கொண்ட ஆறு உய்யக்கொண்டான் என்னும் பெயரைப் பெற்றது.
அடிக்குறிப்பு
பகுப்பு:சங்ககால அகநாடுகள் பகுப்பு:சங்க கால ஊர்கள் பகுப்பு:சேரர் போர்கள்
அமோனியம் பாசுபோமாலிப்டேட்டு
அமோனியம் பாசுபோமாலிப்டேட்டு (Ammonium phosphomolybdate) என்பது (NH4)3PMo12O40 என்ற மூலக்கூற்றுவாய்ப்பாட்டால்  விவரிக்கப்படும் பாசுபோமாலிப்டிக் அமிலத்தினுடைய கனிமவேதியியல் உப்பு ஆகும். இவ்வுப்பில் அளவுக்கு அதிமாக பாசுபோமாலிப்டேட்டு அயனி பல்கூட்டு வேதிப்பொருள்  கலந்துள்ளது.
தயாரிப்பு
அமோனியம் ஆர்த்தோ மாலிப்டேடு சேர்மம் பாசுபாரிக் அமிலம் மற்றும் நைட்ரிக் அமிலம் ஆகியனவற்றை வினைபுரியச் செய்து மஞ்சள் நிறமான அமோனியம் பாசுபோமாலிப்டேட்டை தயாரிக்க இயலும். இவ்வினையில் அமோனியம் நைட்ரேட்டும் தண்ணீரும் உடன் விளைபொருள்களாக உருவாகின்றன.
மேற்கோள்கள்
பகுப்பு:அமோனியம் சேர்மங்கள் பகுப்பு:மாலிப்டினச் சேர்மங்கள்
வகுத்தற்குறி
வகுத்தற்குறி அல்லது அரண (ஆங்கிலம்: Obelus) என்பது குறுகிய கிடைக் கோடு ஒன்றையும் அதன் மேலும் கீழும் ஒவ்வொரு புள்ளியையும் கொண்ட குறியீடு ஆகும். இக்குறியீடு முக்கியமாகக் கணிதத்தில் வகுத்தற் செயற்பாட்டைக் குறிக்கவே பயன்படுத்தப்படுகின்றது. ஆகவே, இது வகுத்தல் குறி எனப்படுகிறது.
வரலாறு
வகுத்தல் குறியானது முதன்முதலாக 1659இல் ஜோகன் ரான் என்பவரால் எழுதப்பட்ட நூலில் வகுத்தலுக்காகப் பயன்படுத்தப்பட்டது.
பயன்பாடுகள்
வகுத்தல் குறியானது பிரதானமாக வகுத்தலுக்கான குறியீடாகவே பயன்படுத்தப்படுகின்றது. இக்குறியீடே கணிப்பான்களிலும் பயன்படுத்தப்படுகின்றது. ஆனாலும் வகுத்தற் செயற்பாடு பின்னமாகவும் காட்டப்படுவதுண்டு. அவ்வாறு காட்டும்போது சாய்கோடே பயன்படுத்தப்படுகின்றது.
மைக்ரோசாப்ட் விண்டோசில் மாற்று விசை+0247 என்பதன் மூலம் வகுத்தல் குறி பெறப்படும்.
ஒருங்குறியில் U+00F7 என்பதன் மூலம் வகுத்தல் குறியைப் பெறலாம்.
லாடெக்சில் \div என்பதன் மூலம் வகுத்தல் குறியைப் பெறலாம்.
மேற்கோள்கள்
பகுப்பு:கணிதக் குறியீடுகள் பகுப்பு:நிறுத்தக்குறிகள் பகுப்பு:வகுத்தல் (கணிதம்)
செ. சண்முகநாதன்
சானா என்று அழைக்கப்படும் '''எஸ். சண்முகநாதன்''' (சனவரி 11, 1911 - 1979) இலங்கை வானொலி நாடகத்துறையின் பிதாமகர் என்று அழைக்கப்படுபவர். 1950களில் பிபிசியில் பயிற்சி பெற்ற இவர் வானொலி நாடகத்துறையை பொறுப்பேற்றபின்னர்தான் அது சிறப்படைந்தது. நடிகர், நாடகத் தயாரிப்பாளர், எழுத்தாளர், மேடை நாடக இயக்குனர், ஓவியர் எனும் பல்துறை வல்லுனராகத் திகழ்ந்தவர்.
வாழ்க்கைச் சுருக்கம்
சண்முகநாதன் யாழ்ப்பாணம், தெல்லிப்பழையைப் பிறப்பிடமாகக் கொண்ட செல்லத்துரை, சிவகங்கை ஆகியோரின் புதல்வர். கொழும்பில் பிறந்தவர். தெல்லிப்பழை மகாஜனா கல்லூரி, தெல்லிப்பழை யூனியன் கல்லூரி ஆகியவற்றில் கல்வி பயின்றவர். கொழும்பு தொழில்நுட்பக் கல்லூரியில் உயர் கல்வி பெற்றார்.
சிறுவயதிலேயே கலைகளில் ஆர்வம் ஏற்பட்டது. ஏழு வயதில் நடிக்கத் தொடங்கினார். ஓவியம் பயில்வதற்காக தமிழ்நாடு சென்றார். அங்கே ஆரம்ப காலத் தமிழ்ப்படங்களில் (கண்ணகி, தமிழறியும் பெருமாள், சகுந்தலை) கலை இயக்குனராக பணியாற்றியிருக்கிறார். சில படங்களில் சிறு சிறு பாத்திரங்களில் தோன்றினார். "சிலோன் சண்முகநாதன்" என்ற பெயரிலேயே நடித்திருந்தார். தேவகி என்ற திரைப்படத்தில் நட்டுவனார் வேடத்தில் நடித்தார்.
மேற்கோள்கள்
பகுப்பு:ஈழத்துக் கலைஞர்கள் பகுப்பு:வானொலி ஒலிபரப்பாளர்கள் பகுப்பு:ஈழத்து ஓவியர்கள் பகுப்பு:ஈழத்து வானொலிக் கலைஞர்கள் பகுப்பு:1911 பிறப்புகள் பகுப்பு:1979 இறப்புகள்
தூசி
thumb|250px|1935 ஆம் ஆண்டில் ஏற்பட்ட தூசிப் புயல் டெக்சாசில் உள்ள வீடுகளை மூடியிருக்கும் காட்சி. தூசி என்பது, 20 தாவோ (500 மைக்குரோமீட்டர்) அளவுக்கும் குறைந்த விட்டம் கொண்ட நுண்ணிய திண்மத் துகள்களைக் குறிக்கும். வளிமண்டலத்தில் இருக்கும் தூசித் துகள்கள் காற்றினால் மண் எழுப்பிவிடப்படுதல், எரிமலை வெடிப்பு, பல்வேறு மாசு வெளியேற்றம் என்பவற்றால் உருவாகின்றன. வீடு, அலுவலகம் மற்றும் பிற மனிதர் வாழும் சூழல்களில் வெளிப்புற மண்ணில் இருந்து வரும் கனிமத் துகள்கள், தோல் கலங்கள், தாவரங்களின் மகரந்தம், விலங்கு உரோமம், துணி இழைகள், தாள் இழைகள் மற்றும் ஏராளமான பிற பொருட்கள் காணப்படுகின்றன.
வீட்டுத் தூசிகள்
வீட்டுத் தூசிகளின் அளவும், சேர்மானங்களும் பலவாறு வேறுபடுகின்றன. பருவ காலம், வெளிப்புற வளி உள்ளிட்ட சூழல் காரணிகள், வீட்டின் வயது, கட்டிடப் பொருட்களும் அவற்றின் நிலையும், தளவாடங்கள் மற்றும் தளக் கம்பளங்களின் அளவு மற்றும் அவற்றின் நிலை போன்றவை வீட்டுத் தூசியின் அளவையும், தன்மையையும் தீர்மானிக்கும் முக்கிய காரணிகளாகும். இது, வீட்டின் காற்றோட்டம், வளிப் பதனம் அல்லது சூடாக்கற் தொகுதிகள், சுத்தப்படுத்தும் பழக்கங்கள், வீட்டில் இருப்பவர்களின் நடவடிக்கைகள் அல்லது வீட்டு அறைகளின் பயன்பாடு என்பவற்றிலும் தங்கியுள்ளது.
வீட்டுத் தூசியில் கரிமப் பொருட்களும், கனிமப் பொருட்களும் உள்ளன. எனினும் தூசியில் இவற்றின் விகிதங்கள் பெருமளவு வேறுபட்டுக் காணப்படுகின்றன. சில இடங்களில் ஏறத்தழ முழுமையாகவே தூசி கனிமப் பொருட்களான, மணல், களி, இருவாட்டி போன்றவற்றால் ஆனதாக இருக்க, பழையதாகிப் போன தளவிரிப்புக்களுடன் கூடப் பல விலங்குகளையும் வளர்க்கும் வீடுகளில் தூசி பெருமளவுக்குக் கரிமப் பொருட்களைக் கொண்டிருக்கும். 318 வீடுகளில் நடத்தப்பட்ட ஆய்வுகளின் படி வீட்டுத் தூசியில் கரிமப் பொருட்களின் வீதம் 5% தொடக்கம் 95% வரை இருக்கக் காணப்பட்டது.
செருமனினின் சூழல் ஆய்வு ஒன்றின்படி, வீட்டிலுள்ளவர்கள் எவ்வளவு நேரம் வீட்டில் கழிக்கிறார்கள் என்பதைப்பொறுத்து, 6 மில்லிகிராம்/மீ2/நாள் அளவான வீட்டுத்தூசி தனியார் வீடுகளில் உருவாவதாகக் கண்டறியப்பட்டுள்ளது. வீட்டுக்கு உள்ளேயுள்ள மேற்பரப்புக்களில் ஒரு மணிநேரத்துக்கு ஒரு சதுர சதமமீட்டர் பரப்பளவில் 1000 தூசித் துகள்கள் படிவதாகக் கணக்கிடப்பட்டுள்ளது. சில தூசிகளில் மனிதத் தோல் துகள்கள் உள்ளன. ஒரு மனிதனது தோலின் மேற்படலம் முழுவதும் ஒன்று அல்லது இரண்டு நாட்களில் உரிந்து போவதாக அறிவியலாளர்கள் கூறுகின்றனர். இவ்வாறு ஒரு நிமிடத்துக்கு சுமார் 7 மில்லியன் தோல் துகள்கள் என்னும் வீதத்தில் வளியில் கலப்பதாகக் கூறப்படுகிறது. இது நிமிடத்துக்கு 20 மில்லிகிராம் அளவுக்குச் சமமானது.
பகுப்பு:நுண்பொருட்கள் பகுப்பு:சூழலியல் பகுப்பு:தூய்மையாக்கல்
இந்திரா காந்தி சாலை
இந்திரா காந்தி சாலை அல்லது இந்திரா காந்தி சரணி என்பது இந்தியாவின் மேற்கு வங்காளம் கொல்கத்தாவில் உள்ள சாலை ஒன்றாகும். இது முன்னர் செஞ்சாலை என அழைக்கப்பட்டது. மத்திய கொல்கத்தாவில் இச்சாலை ஈடன் கார்டனிலிருந்து (ரசுமோனி பகுதி-கோஸ்தோ பால் சரணி சந்திப்பு) வில்லியம் கோட்டை மேற்கு வாயில் (டஃபெரின் சாலை-அவுட்ராம் சாலை சந்திப்பு) வரை செல்கிறது. வில்லியம் கோட்டை மேற்கு வாயிலுக்கு தெற்கே, செஞ்சாலை கேசுவரினா சாலை/கிதிர்பூர் சாலையாக மாறுகிறது. 1820ஆம் ஆண்டு பவுல்வர்டு சாலை அமைக்கப்பட்டது. இது கொல்கத்தா மைதானத்தை இரண்டாகப் பிரிக்கிறது. பிரித்தானிய அதிகாரிகள் அணிவகுப்புகளை நடத்தும் வகையில் இச்சாலை அமைக்கப்பட்டது. இதனுடைய மேற்பகுதியின் காரணமாக இச்சாலைக்குச் செஞ்சாலை எனப் பெயரிடப்பட்டது. thumb| செஞ்சாலையில் [[குடியரசு நாள் (இந்தியா)|குடியரசு தின அணிவகுப்பு]] இரண்டாம் உலகப் போரின் போது, கல்கத்தாவின் மையப் பகுதியில் உள்ள சாலை, போர் விமானங்கள் தரையிறங்கும் பகுதியாகச் செயல்பட்டது. வருடாந்திர கொல்கத்தா பேரோட்டம் செஞ்சாலையில் உள்ள படைக்கலவீரர் மன்றத்தின் வெளிப் பகுதியிலிருந்து தொடங்குகிறது. 'இந்திரா காந்தி சாலை' என்ற பெயர் 1985-ல் சூட்டப்பட்டது.
மேற்கோள்கள்
பகுப்பு:கொல்கத்தா பகுப்பு:இந்திரா காந்தியின் நினைவுச்சின்னங்களும் நினைவிடங்களும்
வெள்ளூர் சிறுவரை வரதராஜப்பெருமாள் கோயில்
வெள்ளூர் சிறுவரை வரதராஜபெருமாள் கோயில் தமிழ்நாட்டில் புதுக்கோட்டை மாவட்டம், வெள்ளூர் சிறுவரை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜபெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
ஹைட்ராஞ்ஜியா மேக்ரோபைலா
மேற்கோள்
பகுப்பு:பூக்கும் தாவரங்கள்
தி லாசரஸ் எபெக்ட்
தி லாசரஸ் எபெக்ட் (The Lazarus Effect) இது 2015ஆம் ஆண்டில் திரைக்கு வந்த அமெரிக்க நாட்டு திகில் திரைப்படம் ஆகும். இந்த திரைப்படத்தில் இவான் பீட்டர்ஸ், ஒலிவியா வைல்ட், சாரா போல்கர் உள்ளிட்ட பலர் நடித்துள்ளார்கள்.
பிறை (கணிதம்)
வடிவவியலில் பிறை (lune) என்பது கிட்டத்தட்ட, வளரும் நிலவின் வடிவிலமைந்த இரு உருவங்களில் ஏதாவது ஒன்றினைக் குறிக்கும். நிலவைக் குறிக்கும் luna (லூனா) என்ற இலத்தீன் மொழிச் சொல்லில் இருந்து ஆங்கிலத்தில் இதற்கு லூன் எனப் பெயரிடப்பட்டுள்ளது.
தள வடிவவியல்
தள வடிவவியலில் இரு விற்களால் அடைவுபெற்ற குழிவுப் பரப்பு, பிறையாகும். இதேபோல் இரு விற்களால் அடைவுபெறும் குவிவுப் பரப்பு, வில்லை எனப்படும்.
பிறை என்பது இரு வட்டத்தகடுகளில் ஏதாவது ஒரு தகட்டின் (மற்றொரு தகட்டைப் பொறுத்த) நிரப்புகணமாகும், இதில் இருதகடுகளும் ஒன்றுக்கு மற்றது உட்கணமாக இருத்தல் கூடாது.
வட்டத் தகடுகள் A மற்றும் B எனில் அவற்றின் பிறை:
கோள வடிவவியல்
கோள வடிவவியலில் பிறை என்பது, கோளத்தின் இரண்டு அரைப் பெருவட்டங்களால் அடைபெறும் கோளத்தின் மேற்பரப்பாகும். பெருவட்டம் என்பது ஒரு கோளத்தின் மேல் வரையக்கூடிய மிகப்பெரிய வட்டமாகும். ஒவ்வொரு பெருவட்டமும் கோளத்தின் மேற்பரப்பை இரு சமபாகங்களாகப் பிரிக்கும். இரண்டு பெருவட்டங்கள் எப்பொழுதும் எதிரெதிராக அமையும் இரண்டு முனைப் புள்ளிகளில் வெட்டிக்கொள்ளும். பெருவட்டங்களுக்கு எடுத்துக்காட்டு, பூமியின் மேற்பரப்பின்மீது வடக்கு-தெற்காக, கற்பனையாக வரையப்பட்டுள்ள நெடுவரை(தீர்க்க ரேகை)களாகும். இரு நெடுவரைகள் பூமியின் மேற்பரப்பில் வட-தென் துருவ முனைப் புள்ளிகளில் சந்திக்கும். எனவே இரு நெடுவரைகளுக்கு இடையேயுள்ள பரப்பு ஒரு பிறையாகும். ஒரு கோளப் பிறையின் பரப்பு 2θ R2 ஆகும். இங்கு, R -கோளத்தின் ஆரம். மற்றும் θ -இரு அரைப் பெருவட்டங்களுக்கு இடையேயுள்ள கோணமாகும். இந்தக் கோணத்தின் அளவு 2π எனில், அதாவது இரண்டாவது அரைப் பெருவட்டமானது முழுச்சுற்றாக நகர்ந்தால், பிறை கோளமாகி மாறிவிடும். இந்நிலையில் பிறையின் பரப்பு 4πR2-கோளத்தின் பரப்பாகும்.
பூமியிலிருந்து பார்க்கக்கூடிய நிலவின் வெளிச்சமான பகுதி ஒரு கோளப்பிறையாகும். வெட்டிக்கொள்ளும் இரு பெருவட்டங்களில் ஒன்று சூரியனால் வெளிச்சம் பெறும் நிலவின் பகுதியையும் இருண்ட பகுதியையும் பிரிக்கும் பெருவட்டமாகும். இரண்டாவது பூமியிலிருந்து பார்க்கக்கூடிய மற்றும் பார்க்க முடியாத நிலவின் பகுதிகளைப் பிரிக்கும் பெருவட்டமாகும். இந்த முப்பரிமாண கோளப்பிறையானது பூமியிலிருந்து பார்க்கப்படும் பொழுது இருபரிமாண வீழ்ச்சியாக தோற்றமளிக்கிறது. படத்தில் உள்ளதைப்போல ஒரு அரைவட்டமும் அந்த வட்டத்தின் விட்டத்தைப் பேரச்சாகக் கொண்ட அரை நீள்வட்டமும் வெட்டிக்கொள்ளும் பகுதியாக பிறை நிலா நம் கண்களுக்குத் தெரிகிறது.
ஹிப்போக்கிரட்டீசின் பிறை
கிமு 5-ம் நூற்றாண்டில் கிரேக்க கணிதவியலாளர் ஹிப்போக்கிரட்டீஸ் ஆஃப் காஸ், சில பிறைகளை நேர்விளிம்பு மற்றும் கவராயம் கொண்டு சதுரப்படுத்த முடியும் எனக் காட்டியுள்ளார். படத்திலில் உள்ள நிழலிடப்பட்ட பகுதியின் பரப்பு -ன் பரப்புக்குச் சமம். இது வட்டத்தைச் சதுரமாக்கும் கேள்விக்கு முழுமையான தீர்வு இல்லை.(முழுமையான தீர்வை, நேர்விளிம்பு மற்றும் கவராயம் கொண்டு காண்பது சாத்தியமல்ல என்பது நிறுவப்பட்டுள்ளது.)
வெளி இணைப்புகள்
பகுப்பு:வடிவவியல் வடிவங்கள்
ஆலடி அருணா
'''வை. அருணாசலம் என்ற ஆலடி அருணா''' (சூலை 09, 1933 - திசம்பர் 31, 2004) இவர் மூன்று முறை 1967, 1971 மற்றும் 1996 ஆலங்குளம் சட்டமன்றத் தொகுதியிலிருந்து திராவிட முன்னேற்றக் கழகம் கட்சி சார்பாக தேர்ந்தெடுக்கப்பட்டார். இவர் சட்ட அமைச்சராகவும் பதவி வகித்தார்.
இவர் இந்திய நாடாளுமன்றத்திற்கு 1977இல், திருநெல்வேலி மக்களவைத் தொகுதியிலிருந்து, அதிமுக சார்பாக தேர்ந்தெடுக்கப்பட்டார்.
குடும்ப வாழ்க்கை
ஆலடிப்பட்டி அருணாசலம் என்ற ஆலடி அருணா திருநெல்வேலி மாவட்டம், ஆலடிப்பட்டி என்னும் ஊரில் வைத்தியலிங்க நாடார் - பத்திரகாளி அம்மாள் ஆகியோருக்கு முதல் மகனாகப் பிறந்தார். இவருக்கு இரண்டு சகோதரர்கள் மற்றும் இரண்டு சகோதரிகள். இவருடைய தகப்பனார் ஒரு விவசாயி. <Pv> இவர் கமலா என்பவரை மணந்து ஐந்து மகன்களையும், ஒரு மகளையும் பெற்றெடுத்தார். இவருடைய மகன்கள் மதிவாணன், அமுதவாணன், அன்புவாணன், தமிழ்வாணன், எழில்வாணன் ஆகியோர். இவருடைய மகள் பூங்கோதை ஆவார்.
கல்வி
இவர் தன்னுடைய பள்ளிப்படிப்பை ஆலடிப்பட்டி தொடக்கப்பள்ளியிலும், மேற்கு திருநெல்வேலி மேல்நிலைப்பள்ளியிலும் முடித்தார். பின்னர், திருநெல்வேலி மாவட்டம் பாளையங்கோட்டையில் உள்ள புனித யோவான் கல்லூரியில் இளங்கலைப் பட்டமும், சென்னை சட்டக் கல்லூரியில் சட்டப்பிரிவில் இளங்கலைப் பட்டத்தையும் பெற்றார்.
பேச்சாளர்
ஆலடி அருணா இளம்வயதிலிருந்தே தமிழ் சிந்தனைவாதியாகவும் பேச்சாளராகவும் இருந்தார். தனது கல்லூரி நாட்களில் சென்னை பச்சையப்பன் கல்லூரியில் நடைபெற்ற மாநிலம் தழுவிய பேச்சுப் போட்டியில் வெற்றிகண்டார்.
அரசியல் வாழ்க்கை
தந்தை பெரியாரின் பகுத்தறிவாத கொள்கைகளால் கவரப்பட்டு, பகுத்தறிவாதம் குறித்த அறிஞர் அண்ணா மற்றும் கலைஞர் கருணாநிதி ஆகியோரின் பேச்சுக்களால் பெரிதும் ஈர்க்கப்பட்டார். இந்த தாக்கமே அவரை இளம் மாணவப் பருவத்திலேயே அரசியலில் ஈடுபடச் செய்து, வரலாற்று நிகழ்ச்சியான "இந்தித் திணிப்பு எதிர்ப்புப் போராட்டத்தில்" தீவிர பங்காற்ற வைத்தது.
1962ஆம் ஆண்டு சட்டமன்ற தேர்தலில், திராவிட முன்னேற்றக் கழகம் (தி.மு.க.) கட்சி சார்பில், ஆலங்குளம் சட்டமன்ற தொகுதி வேட்பாளராக போட்டியிட்டு தனது அரசியல் வாழ்க்கையைத் தொடங்கினார். அதில் அவர் தோல்வியடைந்த போதிலும், பின்னர் 1967 மற்றும் 1971ஆம் ஆண்டு தேர்தல்களில், தி.மு.க சார்பில் போட்டியிட்டு இரண்டு முறையும் ஆலங்குளம் சட்டமன்ற உறுப்பினராக தேர்ந்தெடுக்கப்பட்டார். மாவட்டம் முழுதும் உள்ள பீடி சுற்றும் தொழிலாளர்களின் வாழ்க்கை ஏற்றமடைய முயற்சிகள் செய்தார்.
ஆலடி அருணா 1977ஆம் ஆண்டு நாடாளுமன்ற தேர்தலில் திருநெல்வேலி தொகுதியில் போட்டியிட்டு வெற்றிபெற்றார். இதன் மூலம் மாநில மற்றும் மத்திய அரசாங்கத்தில் பங்காற்றிய அரசியல்வாதியென புகழ்பெற்றார்.
1984இல் கட்சியின் தலைவர் எம்.ஜி.ராமச்சந்திரன் அவரை தமிழ்நாடு சார்பில் மாநிலங்கவையில் இடம்பெறச் செய்தார். இந்த காலத்தில், ஆலடி அருணா "போபர்ஸ் ஊழல்" ஆய்வு குறித்த கூட்டு நாடாளுமன்ற குழு உறுப்பினராக பணியாற்றினார்.
எம். ஜி. இராமச்சந்திரன் இறந்த பிறகு, அவர் மீண்டும் திமுகவில் இணைந்து, அதன் செய்தித் தொடர்பாளராக நியமிக்கப்பட்டார். அவர் தி.மு.க. செய்தி தொடர்பாளருக்கென்று தனி அலுவலகம் கிடைக்கப்பெற்ற முதல் நபராவார். அவர் 1996 சட்டசபை தேர்தலில் திமுக வேட்பாளராக போட்டியிட்டு வெற்றி பெற்று பிறகு தமிழ்நாட்டின் சட்ட அமைச்சர் ஆனார். அவர் சென்னையில் சட்டப் பல்கலைக்கழகம் நிறுவப்படவும், திருநெல்வேலியில் சட்டக் கல்லூரி கொண்டு வரவும், மற்றும் மதுரை உயர் நீதிமன்றக் கிளை அமைக்கவும் முக்கிய காரணமாக இருந்தார்.
மேற்கோள்கள்
பகுப்பு:தமிழக முன்னாள் அமைச்சர்கள் பகுப்பு:இந்தியாவில் கொலை செய்யப்பட்ட அரசியல்வாதிகள் பகுப்பு:1933 பிறப்புகள் பகுப்பு:2004 இறப்புகள் பகுப்பு:6வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:திருநெல்வேலி மாவட்ட நபர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாடு சட்டமன்ற தி. மு. க. உறுப்பினர்கள் பகுப்பு:நாடாளுமன்ற அ. தி. மு. க. உறுப்பினர்கள் பகுப்பு:மாநிலங்களவை உறுப்பினர்கள் பகுப்பு:நாடாளுமன்ற மக்களவை உறுப்பினர்கள் பகுப்பு:திராவிட முன்னேற்றக் கழக அமைச்சர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழ்நாட்டு அமைச்சர்கள்
திசைவித்தல்
திசைவித்தல் (routing) எனப்படுவது இணையத்தில் தகவல் பொதிகள் எந்த திசையில் வலைப் பாதைகள் உடாக பயனிக்கவேண்டும் என்று நெறிப்படுத்தல் ஆகும். திசைவித்தல் திசைவியின் மென்பொருட்களால் மேற்கொள்ளப்படும் ஒரு செயற்பாடு. குறுகிய, வேகமான, சிறந்த பாதையை கண்டுபிடித்து அந்த திசையில் பொதியை திசைவித்தல் வேண்டும்.
மேலும் காண்க
மிகக்குறுகிய பாதையை முதலில் திறத்தல்
கணினி பிணையமாக்கம் தலைப்புகள் பட்டியல்
பகுப்பு:திசைவித்தல் பகுப்பு:கணினிப் பிணையமாக்கம்
தமிழ்நாடு வருவாய் வட்டங்கள்
தமிழ்நாட்டில் தற்போது உள்ள 38 மாவட்டங்களில் 317 வருவாய் வட்டங்கள் உள்ளது. அவைகளின் மாவட்ட வாரியான பட்டியல் :
திருவள்ளூர் மாவட்டம்
திருவள்ளூர் மாவட்டம், திருத்தணி, பொன்னேரி, திருவள்ளூர் என 3 வருவாய் கோட்டங்களும், 9 வருவாய் வட்டங்களும்,  48 உள்வட்டங்களும் மற்றும்  792 வருவாய் கிராமங்களும் கொண்டது.
சென்னை மாவட்டம்
சென்னை மாவட்டம், அம்பத்தூர், கிண்டி, தண்டையார்பேட்டை என 3 வருவாய் கோட்டங்களும், 16 வருவாய் வட்டங்களும், 40 உள்வட்டங்களும் மற்றும் 68 வருவாய் கிராமங்களும் கொண்டது. தற்போது சென்னை மாவட்டத்தின் பரப்பளவு 178 சகிமீ ஆகவுள்ளது. இதனை 426 சகிமீ ஆக உயர்த்த, வருவாய் வட்டங்களின் எண்ணிக்கை 16 ஆக உயர்த்த திட்டமிடப்பட்டுள்ளது. மேலும் பெருநகர சென்னை மாநகராட்சியும் கொண்டது.
காஞ்சிபுரம் மாவட்டம்
காஞ்சிபுரம் மாவட்டம், காஞ்சிபுரம் மற்றும் திருப்பெரும்புதூர் என 2 வருவாய் கோட்டங்களும், 5 வருவாய் வட்டங்களும் கொண்டது.
செங்கல்பட்டு மாவட்டம்
செங்கல்பட்டு மாவட்டம், செங்கல்பட்டு, தாம்பரம், மதுராந்தகம் என 3 வருவாய் கோட்டங்களும், 8 வருவாய் வட்டங்களையும் கொண்டது. நவம்பர் 2019இல், காஞ்சிபுரம் மாவட்டத்தின் பகுதிகளைக் கொண்டு நிறுவப்பட்டது.
வேலூர் மாவட்டம்
வேலூர் மாவட்டம், வேலூர், குடியாத்தம் என 2 வருவாய் கோட்டங்களும், 6 வருவாய் வட்டங்களும் கொண்டது. இம்மாவட்டப் பகுதிகளைக் கொண்டு நவம்பர் 2019-இல் இராணிப்பேட்டை மாவட்டம் மற்றும் திருப்பத்தூர் மாவட்டங்கள் நிறுவப்பட்டது.
இராணிப்பேட்டை மாவட்டம்
வேலூர் மாவட்டத்தின், பகுதிகளைக் கொண்டு நவம்பர் 2019 இல் நிறுவப்பட்ட இராணிப்பேட்டை மாவட்டம், இராணிப்பேட்டை, அரக்கோணம் என 2 வருவாய் கோட்டங்களும், 6 வருவாய் வட்டங்களும் கொண்டது.
திருப்பத்தூர் மாவட்டம்
திருப்பத்தூர் மாவட்டம், திருப்பத்தூர் மற்றும் வாணியம்பாடி என 2 வருவாய் கோட்டங்களும், 4 வருவாய் வட்டங்களும் கொண்டது.
திருவண்ணாமலை மாவட்டம்
திருவண்ணாமலை மாவட்டம், திருவண்ணாமலை, ஆரணி மற்றும் செய்யார் என 3 வருவாய் கோட்டங்களும், 12 வருவாய் வட்டங்களும், 54 உள்வட்டங்களும், 1064 வருவாய் கிராமங்களும் கொண்டது.
விழுப்புரம் மாவட்டம்
விழுப்புரம் மாவட்டம், விழுப்புரம் மற்றும் திண்டிவனம் முகையூர் என 3 வருவாய் கோட்டங்களும், 9 வருவாய் வட்டங்களும்,  57 உள்வட்டங்களும் கொண்டது.
கள்ளக்குறிச்சி மாவட்டம்
கள்ளக்குறிச்சி மாவட்டம், கள்ளக்குறிச்சி மற்றும் திருக்கோவிலூர் மற்றும் ரிஷிவந்தியம் என 3 வருவாய் கோட்டங்களும், 6 வருவாய் வட்டங்களும் கொண்டது.
கடலூர் மாவட்டம்
கடலூர் மாவட்டம், கடலூர், விருத்தாச்சலம் மற்றும் சிதம்பரம் என 3 வருவாய் கோட்டங்களும், 10 வருவாய் வட்டங்களும் மற்றும் 905   வருவாய் கிராமங்களும் கொண்டது.
கிருஷ்ணகிரி மாவட்டம்
கிருஷ்ணகிரி மாவட்டம், கிருஷ்ணகிரி மற்றும் ஒசூர் என 2 வருவாய் கோட்டங்களும், 8 வருவாய் வட்டங்களும், 29  உள்வட்டங்களும் மற்றும் 661  வருவாய் கிராமங்களும் கொண்டது.
தருமபுரி மாவட்டம்
தருமபுரி மாவட்டம், தருமபுரி மற்றும் அரூர்  என 2 வருவாய் கோட்டங்களும், 7 வருவாய் வட்டங்களும், 23 உள்வட்டங்களும் மற்றும் 470 வருவாய் கிராமங்களும் கொண்டது.
சேலம் மாவட்டம்
சேலம் மாவட்டம், சேலம், ஆத்தூர், மேட்டூர் மற்றும் சங்ககிரி என 4 வருவாய் கோட்டங்களும், 13 வருவாய் வட்டங்களும்,   44 உள்வட்டங்களும் மற்றும் 665    வருவாய் கிராமங்களும் கொண்டது.
அரியலூர் மாவட்டம்
அரியலூர் மாவட்டம், அரியலூர் மற்றும் உடையார்பாளையம் என 2 வருவாய் கோட்டங்களும், 4 வருவாய் வட்டங்களும், 15 உள்வட்டங்களும் மற்றும் 195   வருவாய் கிராமங்களும் கொண்டது.
ஈரோடு மாவட்டம்
ஈரோடு மாவட்டம், ஈரோடு மற்றும் கோபிச்செட்டிப்பாளையம் என 2 வருவாய் கோட்டங்களும், 10 வருவாய் வட்டங்களும், 35 உள்வட்டங்களும் மற்றும் 375    வருவாய் கிராமங்களும் கொண்டது.
நாமக்கல் மாவட்டம்
நாமக்கல் மாவட்டம், நாமக்கல் மற்றும் திருச்செங்கோடு என 2 வருவாய் கோட்டங்களும், 8 வருவாய் வட்டங்களும் மற்றும் 391    வருவாய் கிராமங்களும் கொண்டது.
கொல்லம் கடற்கரை
மீள்பார்வை
அரபிக்கடலின் மலபார் கடற்கரையில் அமைந்துள்ள பழமையானதும் மற்றும் மிகமுக்கியமானதுமான துறைமுகம் கொல்லம் துறைமுகம் ஆகும். இத்துறைமுகத்தில் அனைத்துலக முந்திரி வர்த்தகம் நடைபெறுகிறது. 2010 ஆம் ஆண்டு மதிப்பீட்டின்படி கொச்சித் துறைமுகத்திற்கு அடுத்ததாக இரண்டாவது பெரிய துறைமுகம் கொல்லம் துறைமுகமாகும். கொல்லம் துறைமுகம் சுதந்திரத்திற்கு முன்பு போர்த்துகீசியர், டச்சுக்காரர், மற்றும் ஆங்கிலேயர் என அடுத்தடுத்து அவர்களின் கட்டுப்பாட்டில் இருந்தது.
தமிழ்நாடு வருவாய் வட்டங்கள்
திருச்சிராப்பள்ளி மாவட்டம்
திருச்சிராப்பள்ளி மாவட்டம், திருச்சிராப்பள்ளி, ஸ்ரீரங்கம், லால்குடி, முசிறி என 4 வருவாய் கோட்டங்களும், 11 வருவாய் வட்டங்களும் மற்றும் 506 வருவாய் கிராமங்களும் கொண்டது.
தஞ்சாவூர் மாவட்டம்
தஞ்சாவூர் மாவட்டம், தஞ்சாவூர், கும்பகோணம், பட்டுக்கோட்டை என 3 வருவாய் கோட்டங்களும், 9 வருவாய் வட்டங்களும்,   50 உள்வட்டங்களும் மற்றும் 906  வருவாய் கிராமங்களும் கொண்டது.
கொல்லம் கடற்கரை
கடல்மீன் காட்சியகம்
கொல்லம் கடற்கரையில் 2014 ஆம் ஆண்டு சூன் மாதம் 22 ஆம் நாள் அன்று கடல்மீன் காட்சியகம் அமைக்கும் பணி தொடங்கியது. கேரளாவில் இவ்வகையான திட்டத்துடன் அமைக்கப்பட்ட முதலாவது கடல்மீன் காட்சியகம் இதுவாகும். கொல்லம் நகராட்சி ஆணையத்திற்காக கடற்கரையின் கிழக்குப் பக்கத்தில் துறைமுகப் பொறியியல் துறை இக்கடல்மீன் காட்சியகத்தை கட்டத்தொடங்கியது. இத்திட்டத்திற்கான அடிக்கல் நாட்டு விழா மார்ச்சு மாதம் நடைபெற்றது. திட்டம் 2014 திசம்பர் மாதத்திற்குள் முடிக்கப்படவேண்டும் என்றும் திட்டமிடப்பட்டது. ஒரடுக்காகக் கட்டப்படும் இக்கடல்மீன் காட்சியகத்தில் பல்வேறு கடல்வாழ் உயிரினங்களையும் காட்சிப்படுத்துவதற்காக 40 பெரிய தொட்டிகள் அமைக்கப்படும்.
தமிழ்நாடு வருவாய் வட்டங்கள்
திருவாரூர் மாவட்டம்
திருவாரூர் மாவட்டம், திருவாரூர் மற்றும் மன்னார்குடி என 2 வருவாய் கோட்டங்களும், 9 வருவாய் வட்டங்களும், 28   உள்வட்டங்களும் மற்றும் 573   வருவாய் கிராமங்களும் கொண்டது.
கொல்லம் கடற்கரை
தங்கச்செரி கலங்கரை விளக்கு
கொல்லம் கடற்கரையில் அமைக்கப்பட்டுள்ள 144 அடி உயரமுள்ள கலங்கரை விளக்கு, இக்கடற்கரையின் மிகமுக்கியமான ஒரு அடையாளமாகும்.
தமிழ்நாடு வருவாய் வட்டங்கள்
நீலகிரி மாவட்டம்
நீலகிரி மாவட்டம், உதகை, குன்னூர் & கூடலூர் என 3 வருவாய் கோட்டங்களும், 6 வருவாய் வட்டங்களும், 15 உள்வட்டங்களும் மற்றும் 88 வருவாய் கிராமங்களும் கொண்டது.
கொல்லம் கடற்கரை
வரலாற்றுச் சின்னங்கள்
இத்துறைமுகத்திற்கு அருகில் போர்த்துக்கீசியக் கட்டிடங்களின் இடிபாடுகள், டச்சுக் கோட்டைகள் மற்றும் 18 ஆம் நூற்றாண்டு தேவாலயங்கள் முதலியன அவர்களின் ஆட்சிக்கால நினைவுச் சின்னங்களாகக் காட்சி தருகின்றன.
தமிழ்நாடு வருவாய் வட்டங்கள்
கோயம்புத்தூர் மாவட்டம்
கோயம்புத்தூர் மாவட்டம், கோயம்புத்தூர் தெற்கு, கோயம்புத்தூர் வடக்கு மற்றும் பொள்ளாட்சி என 3 வருவாய் கோட்டங்களும், 11 வருவாய் வட்டங்களும், 38  உள்வட்டங்களும் மற்றும் 295   வருவாய் கிராமங்களும் கொண்டுள்ளது.
கொல்லம் கடற்கரை
படக்காட்சியகம்
பகுப்பு:கேரளக் கடற்கரைகள் பகுப்பு:கொல்லத்திலுள்ள சுற்றுலாத் தலங்கள்
தமிழ்நாடு வருவாய் வட்டங்கள்
திருப்பூர் மாவட்டம்
திருப்பூர் மாவட்டம், திருப்பூர், உடுமலைப்பேட்டை மற்றும் தாராபுரம் என 3   வருவாய் கோட்டங்களும், 9 வருவாய் வட்டங்களும், 33 உள்வட்டங்களும் மற்றும் 350 வருவாய் கிராமங்களும் கொண்டது.
கரூர் மாவட்டம்
கரூர் மாவட்டம், கரூர் மற்றும் குளித்தலை என 2 வருவாய் கோட்டங்களும், 7 வருவாய் வட்டங்களும், 20 உள்வட்டங்களும் மற்றும்  203 வருவாய் கிராமங்களும் கொண்டது.
புதுக்கோட்டை மாவட்டம்
புதுக்கோட்டை மாவட்டம், புதுக்கோட்டை, அறந்தாங்கி மற்றும் இலுப்பூர் என 3 வருவாய் கோட்டங்களும், 12 வருவாய் வட்டங்களும், 45 உள்வட்டங்களும் மற்றும் 763 வருவாய் கிராமங்களும் கொண்டது.
தேனி மாவட்டம்
தேனி மாவட்டம், பெரியகுளம் மற்றும் உத்தமபாளையம் என 2 வருவாய் கோட்டங்களும், 5 வருவாய் வட்டங்களும், 17  உள்வட்டங்களும் மற்றும் 113   வருவாய் கிராமங்களும் கொண்டது.
திண்டுக்கல் மாவட்டம்
திண்டுக்கல் மாவட்டம், திண்டுக்கல், பழனி மற்றும் கொடைக்கானல் என 3 வருவாய் கோட்டங்களும், 9 வருவாய் வட்டங்களும் மற்றும் 361  வருவாய் கிராமங்களும் கொண்டது.
சிவகங்கை மாவட்டம்
சிவகங்கை மாவட்டம், 2 வருவாய் கோட்டங்களும், 9 வருவாய் வட்டங்களும்,  39 உள்வட்டங்களும் மற்றும்   529 வருவாய் கிராமங்களும் கொண்டது.
இராமநாதபுரம் மாவட்டம்
இராமநாதபுரம் மாவட்டம், இராமநாதபுரம், பரமக்குடி என 2 வருவாய் கோட்டங்களும், 9 வருவாய் வட்டங்களும், 38 உள்வட்டங்களும் மற்றும் 400 வருவாய் கிராமங்களும் கொண்டது.
விருதுநகர் மாவட்டம்
விருதுநகர் மாவட்டம், 3 வருவாய் கோட்டங்களும், 10 வருவாய் வட்டங்களும், 39 உள்வட்டங்களும் மற்றும் 600 வருவாய் கிராமங்களும் கொண்டது.
திருநெல்வேலி மாவட்டம்
இம்மாவட்டத்தின் வடக்குப் பகுதிகளைக் கொண்டு புதிய தென்காசி மாவட்டம் நவம்பர் 2019 இல் நிறுவப்பட்டது. இம்மாவட்டம் திருநெல்வேலி மற்றும் சேரன்மாதேவி என 2 வருவாய் கோட்டங்களும், 8 வருவாய் வட்டங்களும் கொண்டது.
தென்காசி மாவட்டம்
திருநெல்வேலி மாவட்டத்திலிருந்து நவம்பர் 2019-இல் நிறுவப்பட்ட தென்காசி மாவட்டம் சங்கரன்கோவில், தென்காசி என 2 வருவாய் கோட்டங்களும், 8 வருவாய் வட்டங்களையும் கொண்டது.
தூத்துக்குடி மாவட்டம்
தூத்துக்குடி மாவட்டம், தூத்துக்குடி, திருச்செந்தூர் மற்றும் கோவில்பட்டி என 3 வருவாய் கோட்டங்களும், 10 வருவாய் வட்டங்களும் மற்றும் 480 வருவாய் கிராமங்களும் கொண்டது.
கன்னியாகுமரி மாவட்டம்
கன்னியாகுமரி மாவட்டம், நாகர்கோவில் மற்றும் பத்மநாபபுரம் என 2 வருவாய் கோட்டங்களும், 6 வருவாய் வட்டங்களும் மற்றும் 188 வருவாய் கிராமங்களும் கொண்டது.
போஒர் கிழவோன் பழையன்
போஒர் கிழவோன் பழையன் சங்க காலத்திய சோழநாட்டுச் சிற்றரசன். இவன் ஆண்ட ஊர் சங்ககாலத்தில் போர்வை, போஒர், திருப்போர்ப்புறம் என்னும் பெயர்களால் குறிப்பிடப்பட்டு வந்தது. இப்போது அவ்வூர் குழித்தலைக்கும் கருவூருக்கும் இடையில் உள்ள பெட்டவாய்த்தலை என்னும் ஊர் ஆகும்.
இவன் வில்லாண்மையில் சிறப்புற்று விளங்கினான்.
இவனது தலைநகருக்கு அருகிலிருந்த கட்டூர் என்னுமிடத்தில் நடந்த போரில் ஏழுபேர் சேர்ந்து தாக்கி இவனைக் கொன்றனர்.
பகுப்பு:சங்ககால அரசர்கள்
தில்லா ஜோகியன்
தில்லா ஜோகியன் (Tilla Jogian ) என்பது பாக்கித்தானின் பஞ்சாப் மாகாணத்தின் உப்பு மலைத்தொடரில் மலையின் உச்சியில் அமைந்துள்ள ஒரு கைவிடப்பட்ட இந்து கோயில் மற்றும் துறவியின் வளாகமாகும்.
இந்த வளாகம் 1947 க்கு முன்னர் பஞ்சாபில் இந்துக்களுக்கு மிக முக்கியமான மையமாக இருந்துள்ளது. மேலும் இது நூற்றுக்கணக்கான சந்நியாசிகளையும் கொண்டிருந்தது. சீக்கிய மத நிறுவனர் குரு நானக்குடனான தொடர்புக்காக இந்த தளம் சீக்கிய மதத்திலும் முக்கியமானது.
இருப்பிடம்
ஜீலம் மற்றும் தினா நகரங்களுக்கு மேற்கே சுமார் 25 கி.மீ தொலைவில் பாக்கித்தானின் பொட்டோகார் பீடபூமியில் தில்லா ஜோகியன் வளாகம் அமைந்துள்ளது. இது குகாவிலிருந்து சுமார் 9 கி.மீ தூரத்தில் உள்ளது. இந்த வளாகம் ஜீலம் நதி மற்றும் பெரும் தலைநெடுஞ்சாலைக்கு அருகில் அமைந்துள்ளது - இது மத்திய ஆசியாவை இந்தியாவுடன் இணைத்த பண்டைய பாதையாகும். தில்லா ஜோகியன் ரோடாசு கோட்டைக்கு அருகிலும், கட்டாசு ராஜ் கோயில்களுக்கு அருகிலும் அமைந்துள்ளது. ஒரு புனித குளம் கொண்ட மற்றொரு முக்கியமான இந்து யாத்திரைத் தளமாகும் இது இந்து கடவுளான சிவனின் கண்ணீரிலிருந்து உருவாக்கப்பட்டதாகக் கூறப்படுகிறது.
தில்லா ஜோகியன் வளாகம் உப்பு மலைத்தொடர், அதே பெயரில் ஒரு மலை உச்சியில் அமைந்துள்ளது. கோயில்கள் மலையின் உச்சிக்கு அருகில் 975 மீட்டர் (3200 அடி) உயரத்தில் அமைந்துள்ளன. இதன் விளைவாக பஞ்சாப் சமவெளிகளுடன் ஒப்பிடும்போது குளிரான மற்றும் ஈரமான காலநிலை உருவாகிறது. ஆலிவ் மரங்கள், பைன்கள் மற்றும் அகாசியா மொடெஸ்டா ஆகியவற்றால் காடுகள் நிறைந்த ஒரு பகுதியில் இந்த வளாகம் அமைந்துள்ளது.
வரலாறு
இந்து புனித யாத்திரை மையமாக தில்லா ஜோகியனின் முக்கியத்துவம் சீக்கிய மதத்தின் நிறுவனர் குருநானக்கை ஈர்த்தது, 1500 களின் முற்பகுதியில் 40 நாட்கள் இங்கு தியானித்தார். முகலாய பேரரசர் அக்பர் செல்வாக்குமிக்க மற்றும் பரவலாக மதிக்கப்படும் "பால்நாத் ஆலயத்தை" பார்வையிட்டுள்ளார். இந்த பிரகாசத்தை அவரது வரலாற்றாசிரியர் அபுல் ஃபசால் "மிகவும் பழமையான்து" என்று குறிப்பிட்டுள்ளார். மேலும் அக்பர் இந்த தளத்தின் பழைய காலத்தைக் கண்டு ஆச்சரியமானார். 17 ஆம் நூற்றாண்டின் பேரரசர் ஜஹாங்கிர் கோயில் வளாகத்தையும் பார்வையிட்டுள்ளார். முகலாய ஆட்சியின் வீழ்ச்சியைத் தொடர்ந்து, இந்த வளாகத்தை பஷ்தூன் மன்னர் அகமத் ஷா அப்தாலி, பஞ்சாபிற்குள் மேற்கொண்ட பல போரில் இதையும் கைப்பற்றி சூறையாடினார். அப்தாலியின் வீழ்ச்சியைத் தொடர்ந்து இந்த வளாகம் மீண்டும் புனரமைக்கப்பட்டது.
19 ஆம் நூற்றாண்டின் பிற்பகுதியில் மகாராஜா ரஞ்சித் சிங், குருநானக்கின் வருகையை நினைவு கூர்ந்தார். கல்லால் கட்டப்பட்ட குளம் மற்றும் குருநானக் வழக்கமாக தியானித்ததாகக் கூறப்படும் சரியான இடத்தைக் குறிக்க ஒரு சிறிய நினைவுச்சின்னம் எழுப்பினார்.
வெளி இணைப்புகள்
பகுப்பு:பாக்கித்தான் வரலாறு பகுப்பு:சிவன் கோயில்கள்
நிக்கெலோடியன் இந்தியா
நிக்கலோடியோன் அல்லது நிக் என்பது வயாகாம் 18 நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 23, 1999 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, குஜராத்தி, கன்னடம், மலையாளம், வங்காளம் மற்றும் மராத்தி போன்ற இந்திய மொழிகளில் இயங்கி வருகின்றது. இந்தியாவில் அக்டோபர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்ச்சியாக இந்த அலைவரிசை உள்ளது.
வரலாறு
நிக்கலோடியோன் அலைவரிசை ஆசியாவில் ஒரு பகுதியாக அக்டோபர் 16, 1999 அன்று இந்தியாவில் ஆங்கில மொழியில் தொடங்கப்பட்டது. வயாகாம் நிறுவனத்துடன் செய்து கொண்ட ஒப்பந்தத்தில் செயற்கைக்கோள் நிர்வாகிகளுக்கு தொலைக்காட்சி விநியோகிக்கும் பொறுப்பை ஜீ தொலைக்காட்சி கொண்டிருந்தது. மேலும், ஆரம்பத்தில் ஒரு குறிப்பிட்ட நேரத்திற்கு மட்டும் நிக்கலோடியோன் நிகழ்ச்சிகள் ஜீ தொலைக்காட்சியில் ஒளிபரப்பானது.
பின்னர் 2004 ஆம் ஆண்டில் வயாகாம் நிறுவனம் மூலம் நிக்கலோடியனைப் புதுப்பித்து, பார்வையாளர்களை அதிகரிக்கச் செய்வதற்காக பல உள்ளூர் நிகழ்ச்சிகளை தயாரித்து ஒளிபரப்பு செய்து வந்தது. மேலும் இந்த ஆண்டே இந்தி மொழியில் தனது ஒளிபரப்பை தொடங்கியது. மற்றும் நிக்கலோடியன் என்ற பெயரை சுருக்கி 'நிக்' என்று அழைக்கப்பட்டது.
2007 இல் வயாகாம் மற்றும் டிவி18 இடையேயான ஒப்பந்தத்தின் படி வயாகாம் 18 என்ற கூட்டு நிறுவனம் உருவாக்கப்பட்டது, மேலும் எம்டிவி இந்தியா, நிக் இந்தியா மற்றும் விஎச்1 இந்தியா போன்ற அலைவரிசைகள் இந்த புதிய நிறுவனத்தின் ஒரு பகுதியாக மாறியது. ஜூன் 25, 2010 அன்று அமெரிக்காவில் பயன்படுத்தப்படும் புதிதாக அறிமுகப்படுத்தப்பட்ட சின்னத்தை பயன்படுத்தி நிக் இந்தியா என்று மறுபெயரிடப்பட்டு தனது சேவையை புதுப்பொலிவுடன் தொடங்கியது.
2011 இல் வயாகாம் 18 சோனிக் என்ற புதிய அதிரடி மற்றும் சாகசம் சார்ந்த அலைவரிசையை அறிமுகப்படுத்தியது. பின்னர் 2016 இல் நகைச்சுவை தொலைக்காட்சியாக தன்னை மாற்றிக்கொண்டது. டிசம்பர் 5, 2015 அன்று வயாகாம் 18 நிறுவனம் இந்தியாவில் முதல் சிறுவர்களுக்கான உயர் வரையறு தொலைக்காட்சியை அறிமுகப்படுத்தியது.
இந்த அலைவரிசையில் செப்டம்பர் 1, 2018 அன்று கன்னட மொழியில் ஒலிச்சேர்க்கை இணைக்கப்பட்டது. பின்னர் குஜராத்தி, வங்காளம், மலையாளம் மற்றும் மராத்தி ஆகிய மொழிகளில் நான்கு கூடுதல் மொழி இணைப்புகள் 2020 இல் சேர்க்கப்பட்டன.
வெளி இணைப்புகள்
பகுப்பு:1999 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:குழந்தைகள் தொலைக்காட்சி வலைப்பின்னல்கள் பகுப்பு:மும்பையில் உள்ள தொலைக்காட்சி நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:இந்தியத் தொலைக்காட்சி நிறுவனங்கள் பகுப்பு:இலங்கைத் தொலைக்காட்சி நிறுவனங்கள் பகுப்பு:வயாகாம் 18 பகுப்பு:வங்காளதேசத்தில் தொலைக்காட்சி அலைவரிசைகள் பகுப்பு:நேபாளத்தில் தொலைக்காட்சி அலைவரிசைகள் பகுப்பு:கன்னடத் தொலைக்காட்சி அலைவரிசைகள் பகுப்பு:குஜராத்தி மொழி தொலைக்காட்சி அலைவரிசைகள்‎ பகுப்பு:வங்காள மொழி தொலைக்காட்சி அலைவரிசைகள் பகுப்பு:மலையாள மொழி தொலைக்காட்சி அலைவரிசைகள் பகுப்பு:மராத்திய மொழி தொலைக்காட்சி அலைவரிசைகள் பகுப்பு:தெலுங்கு மொழி தொலைக்காட்சி அலைவரிசைகள் பகுப்பு:இந்தி மொழி தொலைக்காட்சி அலைவரிசைகள் பகுப்பு:இந்தியாவில் ஆங்கில மொழி தொலைக்காட்சி அலைவரிசைகள் பகுப்பு:இந்திய இயங்குபடம்
பிரேக்கிங் பேட்
பிரேக்கிங் பேட் (Breaking Bad) வின்சு கில்லிகனால் உருவாக்கப்பட்டு தயாரிக்கப்பட்ட அமெரிக்க குற்றவியல் தொலைக்காட்சி நெடுந்தொடராகும். சனவரி 20, 2008 முதல் செப்டம்பர் 29, 2013 வரை ஐந்து பருவங்களாக ஏஎம்சி தொலைக்காட்சியில் காட்டப்பட்டது. இதில் முதன்மை நாயகனாக பிரியன் கிரான்சுடோன் நடித்துள்ளார்; வால்ட்டர் வைட்  என்ற அறுவை சிகிட்சைக்கு வாய்ப்பில்லாத நுரையீரல் புற்றுநோயால் அவதியுறும் உயர்நிலைப்பள்ளி வேதியியல் ஆசிரியராக  இவர் நடித்துள்ளார். தன்னுடைய மரணத்திற்கு முன்னால் தமது குடும்பம் நல்லநிலையில் இருக்க வழிசெய்ய  மெத் எனப்படும் மெதாம்பெடமைன் என்ற வேதிப் போதைப் பொருளை தயாரித்து விற்க முற்படுகிறார். இதற்கு இவரது முன்னாள் மாணவர் ஜெஸ் பிங்க்மேனை (ஏரோன் பவுல்) கூட்டு சேர்த்துக் கொள்கிறார். இத்தொலைக்காட்சித் தொடர் நியூ மெக்சிகோவின் ஆல்புகெர்க்கியில் நடப்பதாக அங்கு தயாரிக்கப்பட்டது.
பிரேக்கிங் பேட் அனைத்துக் காலத்திற்கும் சிறந்த தொலைக்காட்சித் தொடராக கருதப்படுகின்றது. தொடரின் முடிவில் அமெரிக்கத் தொலைக்காட்சியின் கம்பிவடத் தொலைக்காட்சி நிகழ்ச்சிகளிலேயே மிகவும் பார்க்கப்பட்ட நெடுந்தொடராக அமைந்தது. பல விருதுகளைப் பெற்ற இந்த நெடுந்தொடர் பன்னிருமுறை எம்மி விருதுகளையும் எட்டு முறை செய்மதி விருதுகளையும் இருமுறை கோல்டன் குளோப் விருதுகளையும், மக்கள் தேர்வு விருதையும் பெற்றுள்ளது. 2014இல் அனைத்துக் காலத்து.ம் மிகவும் உயர்வான தொடராக கின்னஸ் உலக சாதனைகள் பட்டியலில் இடம் பெற்றுள்ளது.